
Parlamentul  României

Camera  Deputaţilor

Comisia pentru industrii                                  Comisia pentru administraţie publică,
              şi servicii                                          amenajarea teritoriului şi echilibru ecologic         

      Bucureşti, 15.02.2010                                                       Bucureşti, 15.02.2010                                         
          Nr.23/382/2009                                                                    Nr.26/759/2009
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul comun asupra proiectului de Lege privind aprobarea Ordonanţei Guvernului nr.13/2009 pentru modificarea şi completarea Ordonanţei Guvernului nr.36/2006 privind instituirea preţurilor locale de referinţă pentru energia termică furnizată populaţiei prin sisteme centralizate, transmis, pentru dezbatere şi avizare în fond, Comisiei pentru industrii şi servicii şi Comisiei pentru administraţie publică, amenajarea teritoriului şi echilibru ecologic, cu nr.P.L.x 543 din 2 noiembrie 2009.
În raport cu  obiectul şi conţinutul său, proiectul de lege face parte din categoria legilor ordinare.

                 PREŞEDINTE,                                             PREŞEDINTE,

                   Iulian Iancu                                                  Sulfina Barbu    

RAPORT    COMUN

asupra proiectului de Lege privind aprobarea Ordonanţei Guvernului nr.13/2009 pentru modificarea şi completarea Ordonanţei Guvernului nr.36/2006 privind instituirea preţurilor locale de referinţă pentru energia termică furnizată populaţiei prin sisteme centralizate
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii şi Comisia pentru administraţie publică, amenajarea teritoriului şi echilibru ecologic au fost sesizate pentru dezbatere şi avizare în fond, cu proiectul de Lege privind aprobarea Ordonanţei Guvernului nr.13/2009 pentru modificarea şi completarea Ordonanţei Guvernului nr.36/2006 privind instituirea preţurilor locale de referinţă pentru energia termică furnizată populaţiei prin sisteme centralizate, transmis cu adresa nr.PL-x 543 din 2 noiembrie 2009, înregistrată sub nr.23/382 şi, respectiv, 26/759 din 3 noiembrie 2009. 
Proiectul de lege are ca obiect de reglementare modificarea şi completarea O.G.nr.36/2006 privind instituirea preţurilor locale de referinţă pentru energia termică furnizată populaţiei prin sisteme centralizate, aprobată cu modificări şi completări prin Legea nr.483/2006, fiind instituite măsuri de pregătire a sezonului de iarnă pentru anul 2009-2010 şi de susţinere a populaţiei, astfel încât costul gigacaloriei să fie suportabil de către aceasta.Ordonanţa de urgenţă supusă aprobării prelungeşte perioada de compensare, de la bugetul de stat, a costurilor legate de asigurarea cu energie termică, până în anul 2015, corelat cu durata implementării Programului „Termoficare 2006-2015 căldură şi confort”, aprobat prin H.G. nr.462/2006, republicată.
Ordonanţa de urgenţă a fost avizată favorabil de Consiliul Legislativ, conform avizului nr.967 din 26  august 2009, cu observaţii şi propuneri preluate de iniţiator.

În conformitate cu prevederile art.75 alin.(1) din Constituţia României, republicată, şi cu art.92 alin.(9) punctul          1 din Regulamentul Camerei Deputaţilor, republicat, Camera decizională pentru acest proiect de lege este Camera Deputaţilor.

Proiectul de lege a fost adoptat de Senat, în şedinţa din 28 octombrie 2009.

Proiectul de lege a fost avizat favorabil de Comisia juridică, de disciplină şi imunităţi, conform avizului nr. 31/994 din 24 noiembrie  2009 şi de Comisia pentru buget, finanţe şi bănci, conform avizului nr.22/608 din 11 noiembrie 2009.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, examinarea proiectului de lege a avut loc în şedinţe separate ale celor două Comisii sesizate în fond, la data de 10 februarie 2010, respectiv 15 decembrie 2009.

La lucrări au fost prezenţi, din partea Comisiei pentru industrii şi servicii, 26 deputaţi din totalul de 28 deputaţi membri ai Comisiei şi din partea Comisiei pentru administraţie publică, amenajarea teritoriului şi echilibru ecologic, 27 deputaţi din totalul de 31 deputaţi membri ai Comisiei.

La dezbaterile asupra proiectului de lege au participat, din partea Ministerului Administraţiei şi Internelor: domnul Liviu Grădinaru – subsecretar de stat, din partea Ministerului Finanţelor Publice: domnul Gheorghe Gherghina – secretar de stat şi domnul Marin Cojoc – director general, din partea ANRSC: domnul Constantin Predoi – director şi din partea Consiliului Concurenţei: doamna Cristina Cobianu - director.

Având în vedere avizele favorabile asupra proiectului de lege ale Consiliului Legislativ, Comisiei juridice, de disciplină şi imunităţi şi Comisiei pentru buget, finanţe şi bănci, precum şi propunerile deputaţilor în cadrul dezbaterilor, membrii celor două Comisii au hotărât, în unanimitate de către membrii Comisiei pentru industrii şi servicii şi cu 24 voturi pentru şi 3 abţineri, în cadrul Comisiei pentru administraţie publică, să  supună plenului Camerei Deputaţilor, spre dezbatere şi adoptare,  proiectul de Lege privind aprobarea Ordonanţei Guvernului nr.13/2009 pentru modificarea şi completarea Ordonanţei Guvernului nr.36/2006 privind instituirea preţurilor locale de referinţă pentru energia termică furnizată populaţiei prin sisteme centralizate2008, cu amendamentele admise, care sunt redate în Anexa la prezentul raport..
În raport cu  obiectul şi conţinutul său, proiectul de lege face parte din categoria legilor ordinare.

ANEXĂ
 A M E N D A M E N T E    A D M I S E
	Nr.

crt.
	Text O.G. nr.13/2009
	Text adoptat de Senat
	Amendamente admise
	Motivaţia



	0
	1
	2
	3
	4

	1
	
	Titlul legii

L E G E
privind aprobarea Ordonanţei Guvernului nr.13/2009 pentru modificarea şi completarea Ordonanţei Guvernului nr.36/2006 privind instituirea preţurilor locale de referinţă pentru energia termică furnizată populaţiei prin sisteme centralizate


	Nemodificat
	

	2.
	
	Articol unic.- Se aprobă Ordonanţa Guvernului nr.13 din 26 august 2009 pentru modificarea şi completarea Ordonanţei Guvernului nr.36/2006 privind instituirea preţurilor locale de referinţă pentru energia termică furnizată populaţiei prin sisteme centralizate, adoptată în temeiul art.1 pct.VI.3 din Legea nr.253/2009 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.594 din 28 august 2009, cu următoarea modificare:
	Articol unic.- Se aprobă Ordonanţa Guvernului nr.13 din 26 august 2009 pentru modificarea şi completarea Ordonanţei Guvernului nr.36/2006 privind instituirea preţurilor locale de referinţă pentru energia termică furnizată populaţiei prin sisteme centralizate, adoptată în temeiul art.1 pct.VI.poziţia 3 din Legea nr.253/2009 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.594 din 28 august 2009, cu următoarele  modificări şi completări:
	Conform normelor de tehnică legislativă.

	3. 
	Titlul ordonanţei

Ordonanţă pentru modificarea şi completarea Ordonanţei Guvernului nr.36/2006 privind instituirea preţurilor locale de referinţă pentru energia termică furnizată populaţiei prin sisteme centralizate

	Nemodificat
	Nemodificat
	

	4.
	Art.I.- Ordonanţa Guvernului nr.36/2006 privind instituirea preţurilor locale de referinţă pentru energia termică furnizată populaţiei prin sisteme centralizate, publicată în Monitorul Oficial al României, Partea I, nr.692/2006, aprobată cu modificări şi completări prin Legea nr.483/2006, se modifică şi se completează după cum urmează:
	Nemodificat
	Art.I -  Nemodificat


	

	5.
	1. La articolul 4 alineatul (1) se modifică şi va avea următorul cuprins:

„(1) În vederea compensării creşterilor neprevizionate ale preţurilor la combustibilii utilizaţi pentru producerea energiei termice furnizate populaţiei prin sisteme centralizate, pe perioada derulării programului "Termoficare 2006 - 2015 căldură şi confort", aprobat prin Hotărârea Guvernului nr. 462/2006, republicată, se acordă furnizorilor de energie termică sume din bugetele locale, inclusiv din sume transferate bugetelor locale de la bugetul de stat, prin bugetul Ministerului Administraţiei şi Internelor.”
	-La articolul I punctul 1, alineatul (1) al articolului 4 va avea următorul cuprins:

„Art. 4 - (1) În vederea compensării creşterilor neprevizionate ale preţurilor la combustibilii utilizaţi pentru producerea energiei termice furnizate populaţiei prin sisteme centralizate, pe perioada derulării programului "Termoficare 2006 - 2015 căldură şi confort", aprobat prin Hotărârea Guvernului nr. 462/2006 pentru aprobarea programului “Termoficare 2006-2015 căldură şi confort” şi înfiinţarea Unităţii de management al proiectului, republicată, se acordă furnizorilor de energie termică sume din bugetele locale. Aceste sume se transferă bugetelor locale de la bugetul de stat, prin bugetul Ministerului Administraţiei şi Internelor, la nivelul compensării unitare pentru combustibilii folosiţi, aprobată de autorităţile de reglementare competente. 

	1.La articolul I punctul 1, alineatul (1) al articolului 4 se modifică şi va avea următorul cuprins:
„Art.4.-(1) În vederea compensării creşterilor neprevizionate ale preţurilor la combustibilii utilizaţi pentru producerea energiei termice furnizate populaţiei prin sisteme centralizate, pe perioada derulării programului "Termoficare 2006 - 2015 căldură şi confort", aprobat prin Hotărârea Guvernului nr. 462/2006 pentru aprobarea programului “Termoficare 2006-2015 căldură şi confort” şi înfiinţarea Unităţii de management al proiectului, republicată, se acordă operatorilor economici din subordinea autorităţilor administraţiei publice locale care prestează serviciile de producţie, transport, distribuţie şi furnizare a energiei termice destinate populaţiei sume din bugetele locale, inclusiv din sume transferate bugetelor locale de la bugetul de stat, prin bugetul Ministerului Administraţiei şi Internelor.”
Autor: Comisia pentru industrii şi servicii
	Corelare cu prevederile art.52 şi art.8 din Ordonanţa supusă aprobării,  care se referă în mod explicit operatorilor economici din subordinea autorităţilor administraţiei publice locale care prestează serviciile de producţie, transport, distribuţie şi furnizare a energiei termice destinate populaţiei.

	6.
	2. După articolul 51 se introduce un nou articol, art.52, cu următorul cuprins:

„Art.52 – (1) Pierderile induse de prestarea serviciilor publice de producţie, transport, distribuţie şi furnizare a energiei termice pentru populaţie în sistem centralizat şi neacceptate în preţ/tarif, înregistrate de operatorii economici din subordinea autorităţilor administraţiei publice locale, pot fi acoperite din bugetele locale ale unităţilor administrativ-teritoriale.

(2) Prin derogare de la prevederile art.58 din Legea nr.273/2006 privind finanţele publice locale, cu modificările şi completările ulterioare, pirderile prevăzute la alin.(1) pot fi acoperite şi din excedentul anual al bugetului local înregistrat la încheierea exerciţiului bugetar, din disponibilităţile fondului de rulment.

(3) În vederea eliminării pierderilor din prestarea serviciului public de furnizare a energiei termice pentru populaţie în sistem centralizat, autorităţile administraţiei publice locale prevăzute la alin.(1), pentru perioada 2009 – 2015 au următoarele obligaţii:

a) să implementeze programe de reorganizare a operatorilor economici din subordinea autorităţilor administraţiei publice locale şi de modernizare a infrastructurii de operare,

b) să eficientizeze serviciul de termoficare prin implementarea celei mai fezabile soluţii, inclusiv, prin atribuirea contractelor de concesiune de lucrări publice şi a contractelor de concesiune de servicii.

(4) Ministerul Administraţiei şi Intenelor va monitoriza modul de îndeplinire a obligaţiilor prevăzute la alin.(3).”
________
	Nemodificat
Nemodificat 

Nemodificat

Nemodificat
	(1)Nemodificat
(2)Nemodificat
(3) Nemodificat

(4)Nemodificat
2.La articolul I punctul 2, după alineatul (4) al articolului 52 se introduce un alineat nou, alin.(5) cu următorul cuprins:

„(5) Autorităţile de reglementare competente implementează un sistem de reglementare pentru susţinerea şi încurajarea investiţiilor în vederea promovării cogenerării de înaltă eficienţă în scopul diversificării surselor de materii prime şi reducerii costurilor.”
Autor:dep.Iulian Iancu – PSD


	Având în vedere atribuţiile autorităţilor de reglemenatare, preverile prezentului articol nu pot fi puse în aplicare fără implicarea reglementatorilor şi fără ca aceştia să elaboreze un set de reguli pentru operatorii economici din acest domeniu.

	7.
	3. Articolul 8 se modifică şi va avea următorul cuprins:

„Art. 8 Sumele acordate operatorilor economici din subordinea autorităţilor administraţiei publice locale care prestează serviciile de producţie, transport, distribuţie şi furnizare a energiei termice destinate populaţiei sunt folosite numai pentru compensarea costurilor legate de prestarea acestor servicii şi a pierderilor înregistrate conform art.52. Compensarea nu trebuie să depăşească suma necesară acoperirii totale sau parţiale a costurilor înregistrate cu prestarea obligaţiilor serviciului de interes economic general, luându-se în considerare veniturile relevante, precum şi un profit rezonabil.” 


	Nemodificat
	Nemodificat
	

	8.
	4. Articolul 9 se modifică şi va avea următorul cuprins:

„Art.9. – În baza prevederilor prezentei ordonanţe, Ministerul Administraţiei şi Internelor elaborează o schemă de ajutor de stat cu respectarea prevederilor Deciziei Comisiei Europene nr.2005/842/CE privind aplicarea prevederilor art.86 alin.(2) din Tratatul de instituire a Comunităţii Europene a ajutorului de stat sub forma compensării serviciului public realizat de către anumite întreprinderi cărora le-a fost încredinţată operarea de servicii de interes economic general, publicată în Jurnalul Oficial al Uniunii Europene(JOUE)nr.L312/29.11.2005.”


	Nemodificat
	Nemodificat
	

	9.
	Art.II.-Autorităţile de reglementare competente actualizează în termen de 60 de zile de la data intrării în vigoare a prezentei ordonanţe, metodologiile de determinare a valorii sumelor prevăzute la art.4 alin.(1) din Ordonanţa Guvernului nr.36/2006 privind instituirea preţurilor locale de referinţă pentru energia termică furnizată populaţiei prin sisteme centralizate, aprobată cu modificări şi completări prin Legea nr.483/2006, cu modificările şi completările aduse prin prezenta ordonanţă.


	Nemodificat
	Nemodificat
	

	10.
	Art.III.-Prezenta ordonanţă intră în vigoare la 3 zile de la data publicării în Monitorul Oficial al României.


	Nemodificat
	Nemodificat
	


                                          PREŞEDINTE,                                                                    PREŞEDINTE,

                                            Iulian Iancu                                                                         Sulfina Barbu
                                           SECRETAR,                                                                        SECRETAR,

                                          Mircea Marin                                                             Mihai Cristian Apostolache
Consilier parlamentar,                                                                                                                                                                                 Expert parlamentar,
     Silvia Vlăsceanu                                                                                                                                                                                            Roxana Feraru

